《盛暑宿集福院晚风雨大作》
宋代·陈棣

火云烧天天为高，畏日烁地地欲焦。
舴艋浮江线溜涩，招提税鞅烦襟消。
风声聒聒闹山阙，雨脚霏霏转树腰。
猛省奔驰竟何事，此心宁不愧渔樵。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。